Mikko Keinonen

Juuret syvällä kivessä
2026-03-13 17:30 - 19:30 (Europe/Helsinki) | Kuvakukko, 'vuorikatu 27, Kuopio, 70100, Finland
Juuret syvällä kivessä on arjen surrealismia juhlistava, tragikoominen essee-elokuva nykyajassa henkiin heräävästä muinaistarinasta ja matkasta tarinan ja sen kertomisen äärelle. Se on sekoitus mystiikkaa, romantiikkaa, filosofiaa ja tilannekomediaa, jossa on lisämausteena kauniita maisemia, söpöjä eläimiä ja palavia sohvia.
15 vuotta sitten elämäämme tuli Arra, pronssikaudella elänyt shamaaninainen, joka alkoi kommunikoida vaimoni Mylènen välityksellä. Arra oli viisas ja rakastava, mutta myös nälkäinen ja huumorintajuinen. Hän tutki uteliaana nykymaailma ja jakoi samalla pala palalta muistoja omasta elämästään ja onnellisesta rauhaa rakastavasta heimostaan, jonka tarina päättyi traagisesti Kermajärven jäälle hiljaisena talvipäivänseisauksen aamuna.
Arra halusi, että hänen heimonsa muisto pysyy elossa ja ilmoitti, että minun tehtäväni on kertoa hänen tarinaansa eteenpäin. Olin innokas ottamaan tehtävän vastaan, mutta se oli vaikeampaa kuin luulin, sillä minun piti ensin kasvaa kertojan rooliin. Itse asiassa se oli vaikein polku, jonka olen koskaan kulkenut.
Arra opetti, että on tärkeää saada ihmiset nauramaan, koska nauraminen on paras tapa kiittää henkiä. Hän opetti myös, että hyvä tarina saa ihmiset myös itkemään ja ajattelemaan. Juuret syvällä kivessä täyttää Arran vaatimukset, sillä se on moniulotteinen sekoitus mystiikkaa, romantiikkaa ja hillitöntä tilannekomediaa. Se on arjen surrealismia juhlistava essee-elokuva Arrasta, Mylènestä ja minusta ja traagisesta rakkaustarinasta, joka herää yllättävällä tavalla henkiin nykyajassa.
Käsikirjoitus ja ohjaus: Mikko Keinonen.
Kuvaus ja äänitys: Mikko Keinonen, Nino Kuu, Mylène Meursault.
Drone-kuvaus: Ilja Valter
Musiikin äänitys: Ari Kaartinen, Harri Loiva, Patrick Tubin McGinley, Stephan Plank.
Äänisuunnittelu: Salla Hämäläinen
Musiikki: Chanan Hanspal, Alexey Chichakov, Marcello Giannandrea,
Hanna Järvi, Mike Keneally, Harri Loiva, Laura Sovio.
Leikkaus: Mikko Keinonen
Kertoja: Mikko Keinonen.
Päähenkilöt: Mylène Meursault, Mikko Keinonen, Otso Keinonen, Emma Keinonen.
Tuki: Suomen Elokuvasäätiö / käsikirjoitustuki, Heinäveden kunta, TAIKE / HAMA-tuki
Tuotanto: Soisalo-Media / Heinäveden Muinaisseura ry / KOVAMENO osk 2026
Tuottaja: Mikko Keinonen

Juuret syvällä kivessä (ensi-ilta)
2026-03-11 18:00 - 20:00 | Kino Sihis, Koskikatu 8, Joensuu, 80100, Finland

Duus (...eli totuus Tuusniemen synnystä)
2026-03-10 17:00 - 19:00 | Kino Sihis, Koskikatu 8, Joensuu, 80100, Finland
Legendan mukaan Tuusniemi on saanut nimensä Duus-nimiseltä saksalaissotilaalta. Hän palveli 1500-luvulla Olavinlinnassa, mutta lähti omille lomille ja päätyi nykyisen Tuusniemen alueelle, missä hän pani alulle noin puolet nykyisten tuusniemeläisten esi-isistä ja -äideistä. Duus on äärimmäisen autenttinen, keskiaikaisesta videomateriaalista koostettu, taatusti virheellinen tulkinta, kuinka asiat ihan oikeasti menivät.

Ohjaus, käsikirjoitus, kuvaus, leikkaus, tuotanto: Mikko Keinonen. Alkuperäisidea Sari Joutsen. Tarinoiden koonti ja alkuperäiskäsikirjoitus: Antti Syrjäläinen​. Ilmakuvaus ja äänitys: Nino Kuu​. Maskeeraus: Minna Korhonen, Anne-Mari Kähkönen, Musiikki: Oleg Larionov, Risto Ylihärsilä, Tuomas Eriksson, Pekko Käppi, Ville Rauhala, Alexey Chichakov. Rooleissa: Antti Syrjäläinen, Tomi Laurikainen, Milla Hartikainen, Mylène Meursault, Anna-Liisa Happonen, Kimmo Soivio, Perla Syrjäläinen, Iiris Koistinen, Ari Kaartinen, Teuvo Kokkonen, Venla Tuomainen, Eija Iskanius, Riina Tolvanen, Tuula Aapa, Tommi Petteri Anttila, Tuulikki Kauppinen, Pertti Ryynänen, Johanna Komulainen, Jutta Mikkola, Macer Wilshire, Tuomas Salolahti, Sari Joutsen, Piia Järveläinen, Miia Kröger, Mika Kumpulainen, Matti Rahunen, Minna Rajamo, Paavo Rajamo, Sirpa Voutilainen, Sofia Voutilainen, Kukkamaria Gröndahl, Kukka Heikkinen, Maarit Nousiainen, Miira Pitkänen, Anu Särkkä, Marika Auvinen, Pirkko Auvinen, Birgitta Kinnunen, Pirjo Smolander, Siiri Savolainen, Juuso Tujunen, Teuvo Smolander, Maija Tapanainen. Akari Itkonen , Neea Kiiskinen. Emilia Kokkonen, Ninni Tuomainen. Pinja Tuomainen, Jenna Voutilainen, Sara Voutilainen,. Sofia Voutilainen, Sirpa Voutilainen, Emma Keinonen, Ville Kumpulainen, Hannu Hyvärinen. Liisa Kokkonen. Toimi Kokkonen, Heikki Räsänen, Martti Räsänen, Sisko Räsänen, Aimo Kejonen, Arto Lund, Matti Poutiainen, Paavo Räsänen, Tomi Räsänen. Pekka Mustonen, Ismo Björn
